# Az Európai Unió L 142/2020

| | ISSN 1977-0731 |
| --- | --- |
| Az Európai Unió
  Hivatalos Lapja | L 142 |
| | |
| Magyar nyelvű kiadás | Jogszabályok | 63. évfolyam2020. május 5. |

ISSN 1977-0731

Az Európai Unió

Hivatalos Lapja

L 142

Magyar nyelvű kiadás

Jogszabályok

63. évfolyam2020. május 5.

---

| Tartalom | | II   Nem jogalkotási aktusok | Oldal |
| --- | --- | --- | --- |
| | | NEMZETKÖZI MEGÁLLAPODÁSOK |
| | * | A Tanács (EU) 2020/608 határozata (2020. április 24.) az Európai Unió és a Koreai Köztársaság közötti, a légi közlekedés bizonyos kérdéseiről szóló megállapodásnak az Unió nevében történő aláírásáról | 1 |
| | | HATÁROZATOK |
| | * | A Tanács (EU) 2020/609 határozata (2020. április 27.) az Európai Unió és Új-Zéland közötti, a vámügyekben történő együttműködésről és kölcsönös igazgatási segítségnyújtásról szóló megállapodással létrehozott Vámügyi Együttműködési Vegyes Bizottságban a Vámügyi Együttműködési Vegyes Bizottság belső eljárási szabályzatának elfogadásával kapcsolatban az Európai Unió által képviselendő álláspontról | 3 |
| | * | A Tanács (KKBP) 2020/610 határozata (2020. május 4.) egyes palesztin személyeknek az Európai Unió tagállamaiba történő ideiglenes befogadásáról | 5 |

Tartalom

II   Nem jogalkotási aktusok

Oldal

NEMZETKÖZI MEGÁLLAPODÁSOK

*

A Tanács (EU) 2020/608 határozata (2020. április 24.) az Európai Unió és a Koreai Köztársaság közötti, a légi közlekedés bizonyos kérdéseiről szóló megállapodásnak az Unió nevében történő aláírásáról

1

HATÁROZATOK

*

A Tanács (EU) 2020/609 határozata (2020. április 27.) az Európai Unió és Új-Zéland közötti, a vámügyekben történő együttműködésről és kölcsönös igazgatási segítségnyújtásról szóló megállapodással létrehozott Vámügyi Együttműködési Vegyes Bizottságban a Vámügyi Együttműködési Vegyes Bizottság belső eljárási szabályzatának elfogadásával kapcsolatban az Európai Unió által képviselendő álláspontról

3

*

A Tanács (KKBP) 2020/610 határozata (2020. május 4.) egyes palesztin személyeknek az Európai Unió tagállamaiba történő ideiglenes befogadásáról

5

| HU | Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.
  Valamennyi más jogszabály címét vastagon szedik, és előtte csillag szerepel. |
| --- | --- |

HU

Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.

Valamennyi más jogszabály címét vastagon szedik, és előtte csillag szerepel.

---

II Nem jogalkotási aktusok

NEMZETKÖZI MEGÁLLAPODÁSOK

| 2020.5.5. | HU | Az Európai Unió Hivatalos Lapja | L 142/1 |
| --- | --- | --- | --- |

2020.5.5.

HU

Az Európai Unió Hivatalos Lapja

L 142/1

---

A TANÁCS (EU) 2020/608 HATÁROZATA

(2020. április 24.)

az Európai Unió és a Koreai Köztársaság közötti, a légi közlekedés bizonyos kérdéseiről szóló megállapodásnak az Unió nevében történő aláírásáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben annak 218. cikke (5) bekezdésével,

tekintettel az Európai Bizottság javaslatára,

mivel:

| (1) | A Tanács 2003. június 5-én felhatalmazta a Bizottságot, hogy tárgyalásokat kezdjen harmadik országokkal a meglévő kétoldalú megállapodások egyes rendelkezéseinek uniós szintű megállapodással való felváltásáról. |
| --- | --- |

(1)

A Tanács 2003. június 5-én felhatalmazta a Bizottságot, hogy tárgyalásokat kezdjen harmadik országokkal a meglévő kétoldalú megállapodások egyes rendelkezéseinek uniós szintű megállapodással való felváltásáról.

| (2) | A Bizottság az Unió nevében tárgyalásokat folytatott egy, az Európai Unió és a Koreai Köztársaság közötti, a légi közlekedés bizonyos kérdéseiről szóló megállapodásról (a továbbiakban: a megállapodás). A tárgyalások 2008. november 12-én a megállapodás parafálásával sikeresen lezárultak. |
| --- | --- |

(2)

A Bizottság az Unió nevében tárgyalásokat folytatott egy, az Európai Unió és a Koreai Köztársaság közötti, a légi közlekedés bizonyos kérdéseiről szóló megállapodásról (a továbbiakban: a megállapodás). A tárgyalások 2008. november 12-én a megállapodás parafálásával sikeresen lezárultak.

| (3) | 2009. március 31-én a Tanács elfogadta a a megállapodás aláírásáról szóló határozatot (a továbbiakban: a 2009. évi határozat). A Koreai Köztársaság vonakodása miatt azonban a megállapodást nem írták alá. |
| --- | --- |

(3)

2009. március 31-én a Tanács elfogadta a a megállapodás aláírásáról szóló határozatot (a továbbiakban: a 2009. évi határozat). A Koreai Köztársaság vonakodása miatt azonban a megállapodást nem írták alá.

| (4) | 2018-ban a Koreai Köztársaság újra érdeklődését fejezte ki a megállapodás aláírása és megkötése iránt. Mivel a 2009. évi határozat óta számos új kétoldalú légiközlekedési megállapodást parafáltak vagy írtak alá a tagállamok és a Koreai Köztársaság között, a megállapodás naprakésszé lett téve. Ezért szükség van egy, a megállapodás aláírásáról szóló új tanácsi határozatra. |
| --- | --- |

(4)

2018-ban a Koreai Köztársaság újra érdeklődését fejezte ki a megállapodás aláírása és megkötése iránt. Mivel a 2009. évi határozat óta számos új kétoldalú légiközlekedési megállapodást parafáltak vagy írtak alá a tagállamok és a Koreai Köztársaság között, a megállapodás naprakésszé lett téve. Ezért szükség van egy, a megállapodás aláírásáról szóló új tanácsi határozatra.

| (5) | A megállapodás célja, hogy a 22 tagállam és a Koreai Köztársaság közötti kétoldalú légiközlekedési megállapodásokat összhangba hozza az uniós joggal. |
| --- | --- |

(5)

A megállapodás célja, hogy a 22 tagállam és a Koreai Köztársaság közötti kétoldalú légiközlekedési megállapodásokat összhangba hozza az uniós joggal.

| (6) | A megállapodást alá kell írni, |
| --- | --- |

(6)

A megállapodást alá kell írni,

ELFOGADTA EZT A HATÁROZATOT:

1. cikk

Az Európai Unió és a Koreai Köztársaság közötti, a légi közlekedés bizonyos kérdéseiről szóló megállapodásnak az Unió nevében történő aláírására a Tanács felhatalmazást ad, figyelemmel a megállapodás megkötésére (1).

2. cikk

A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.

3. cikk

Ez a határozat az elfogadásának napján lép hatályba.

Kelt Brüsszelben, 2020. április 24-én.

a Tanács részéről

az elnök

G. GRLIĆ RADMAN

---

(1)  A megállapodás szövegét a megkötéséről szóló határozattal együtt hirdetik ki.

1

---

HATÁROZATOK

| 2020.5.5. | HU | Az Európai Unió Hivatalos Lapja | L 142/3 |
| --- | --- | --- | --- |

2020.5.5.

HU

Az Európai Unió Hivatalos Lapja

L 142/3

---

A TANÁCS (EU) 2020/609 HATÁROZATA

(2020. április 27.)

az Európai Unió és Új-Zéland közötti, a vámügyekben történő együttműködésről és kölcsönös igazgatási segítségnyújtásról szóló megállapodással létrehozott Vámügyi Együttműködési Vegyes Bizottságban a Vámügyi Együttműködési Vegyes Bizottság belső eljárási szabályzatának elfogadásával kapcsolatban az Európai Unió által képviselendő álláspontról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen 207. cikke (4) bekezdésének első albekezdésére, összefüggésben 218. cikkének (9) bekezdésével,

tekintettel az Európai Bizottság javaslatára,

mivel:

| (1) | Az Európai Unió és Új-Zéland közötti, a vámügyekben történő együttműködésről és kölcsönös igazgatási segítségnyújtásról szóló megállapodást (a továbbiakban: a megállapodás) az Unió az (EU) 2018/601 tanácsi határozattal (1) kötötte meg, és a megállapodás 2018. május 1-jén lépett hatályba. |
| --- | --- |

(1)

Az Európai Unió és Új-Zéland közötti, a vámügyekben történő együttműködésről és kölcsönös igazgatási segítségnyújtásról szóló megállapodást (a továbbiakban: a megállapodás) az Unió az (EU) 2018/601 tanácsi határozattal (1) kötötte meg, és a megállapodás 2018. május 1-jén lépett hatályba.

| (2) | A megállapodás 20. cikke (2) bekezdésének e) pontja szerint a megállapodás 20. cikkének (1) bekezdése alapján létrehozott Vámügyi Együttműködési Vegyes Bizottság elfogadja saját eljárási szabályzatát. |
| --- | --- |

(2)

A megállapodás 20. cikke (2) bekezdésének e) pontja szerint a megállapodás 20. cikkének (1) bekezdése alapján létrehozott Vámügyi Együttműködési Vegyes Bizottság elfogadja saját eljárási szabályzatát.

| (3) | Helyénvaló meghatározni az Unió által a Vámügyi Együttműködési Vegyes Bizottságban képviselendő álláspontot, mivel a határozat joghatással fog bírni az Unióban, |
| --- | --- |

(3)

Helyénvaló meghatározni az Unió által a Vámügyi Együttműködési Vegyes Bizottságban képviselendő álláspontot, mivel a határozat joghatással fog bírni az Unióban,

ELFOGADTA EZT A HATÁROZATOT:

1. cikk

Az Európai Unió és Új-Zéland közötti, a vámügyekben történő együttműködésről és kölcsönös igazgatási segítségnyújtásról szóló megállapodással létrehozott Vámügyi Együttműködési Vegyes Bizottságban a belső eljárási szabályzatának elfogadásával kapcsolatban az Unió által képviselendő álláspont az, hogy támogatni kell a Vámügyi Együttműködési Vegyes Bizottság határozattervezetét (2).

2. cikk

Ez a határozat az elfogadásának napján lép hatályba.

Kelt Brüsszelben, 2020. április 27-én.

a Tanács részéről

az elnök

G. GRLIĆ RADMAN

---

(1)  A Tanács (EU) 2018/601 határozata (2018. április 16.) a vámügyekben történő együttműködésről és kölcsönös igazgatási segítségnyújtásról szóló, az Európai Unió és Új-Zéland közötti megállapodásnak az Európai Unió nevében történő megkötéséről (HL L 101., 2018.4.20., 5. o.).

1

(2)  Lásd az ST 6932/20 dokumentumot a http://register.consilium.europa.eu oldalon.

2

---

| 2020.5.5. | HU | Az Európai Unió Hivatalos Lapja | L 142/5 |
| --- | --- | --- | --- |

2020.5.5.

HU

Az Európai Unió Hivatalos Lapja

L 142/5

---

A TANÁCS (KKBP) 2020/610 HATÁROZATA

(2020. május 4.)

egyes palesztin személyeknek az Európai Unió tagállamaiba történő ideiglenes befogadásáról

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak 29. cikkére és 31. cikkének (1) bekezdésére,

mivel:

| (1) | A Tanács 2018. június 18-án elfogadta a (KKBP) 2018/882 határozatot (1), amelyben úgy rendelkezett, hogy további 24 hónappal meghosszabbítja az egyes palesztin személyek számára kiállított, a 2002/400/KKBP közös tanácsi álláspontban (2) említett tagállamokba való beutazásra és az azok területén való tartózkodásra jogosító nemzeti engedélyek érvényességét. |
| --- | --- |

(1)

A Tanács 2018. június 18-án elfogadta a (KKBP) 2018/882 határozatot (1), amelyben úgy rendelkezett, hogy további 24 hónappal meghosszabbítja az egyes palesztin személyek számára kiállított, a 2002/400/KKBP közös tanácsi álláspontban (2) említett tagállamokba való beutazásra és az azok területén való tartózkodásra jogosító nemzeti engedélyek érvényességét.

| (2) | A 2002/400/KKBP közös álláspont alkalmazásának értékelése alapján a Tanács helyénvalónak tartja az említett engedélyek érvényességének további 24 hónappal történő meghosszabbítását, |
| --- | --- |

(2)

A 2002/400/KKBP közös álláspont alkalmazásának értékelése alapján a Tanács helyénvalónak tartja az említett engedélyek érvényességének további 24 hónappal történő meghosszabbítását,

ELFOGADTA EZT A HATÁROZATOT:

1. cikk

A 2002/400/KKBP közös álláspont 2. cikkében említett tagállamok 2020. január 31-től kezdődően további 24 hónappal meghosszabbítják a beutazásra és tartózkodásra jogosító, az említett közös álláspont 3. cikkének megfelelően kiállított nemzeti engedélyek érvényességét.

2. cikk

Ez a határozat az elfogadásának napján lép hatályba.

Kelt Brüsszelben, 2020. május 4-én.

a Tanács részéről

az elnök

G. GRLIĆ RADMAN

---

(1)  A Tanács (KKBP) 2018/882 határozata (2018. június 18.) az egyes palesztin személyeknek az Európai Unió tagállamaiba történő ideiglenes befogadásáról és a 2002/400/KKBP közös álláspont módosításáról (HL L 155., 2018.6.19., 8. o.).

1

(2)  A Tanács közös álláspontja (2002. május 21.) egyes palesztin személyeknek az Európai Unió tagállamaiba történő ideiglenes befogadásáról (HL L 138., 2002.5.28., 33. o.).

2

---